b'\n_START_ARTICLE_\nZra\xc4\x8dnoprevozna brigada (Ju\xc5\xbeni Vietnam)\n_START_SECTION_\nZgodovina\n_START_PARAGRAPH_\nBrigada je bila ustanovljena 1. decembra 1959 s preoblikovanjem Zra\xc4\x8dnoprevozne skupine. Sestavljali so jo posebej izbrani prostovoljci, ki so morali prestati 9-tedensko urjenje v zra\xc4\x8dnoprevozni \xc5\xa1oli, nato pa \xc5\xa1e 3-tedensko padalsko urjenje (v tem sklopu so opravili 5 padalskih skokov)._NEWLINE_Brigadni bataljoni so bili nenehno v fazi rotiranja: en bataljon je bil nastanjen v Tan Son Nhutu (kjer je bil v nenehni bojni pripravljenosti in zmo\xc5\xbeen opraviti padalski skok kjerkoli v dr\xc5\xbeavi v parih urah), en bataljon se je nahajal v Vung Tauu na odmoru, en v Da Nangu kot severna reakcijska sila,... Na splo\xc5\xa1no pa je brigada delovala kot strate\xc5\xa1ka rezerva General\xc5\xa1taba Armade Republike Vietnam._NEWLINE_5. marca 1962 je brigadni bataljon opravil bojni skok, ko je sko\xc4\x8dil v obkoljen Bo Tuc. 14. julija istega leta sta dva bataljona sko\xc4\x8dila na pomo\xc4\x8d napadenemu konvoju. 2. januarja 1963 je en bataljon sko\xc4\x8dil v bitko za Ap Duc, kjer se je bojevala ju\xc5\xbenovietnamska 7. pehotna divizija._NEWLINE_Oktobra 1965 je celotna brigada izvedla skok v Bong Son, kjer so opravljali misijo poi\xc5\xa1\xc4\x8di in uni\xc4\x8di._NEWLINE_1. decembra 1965 je bila brigada preoblikovana v Zra\xc4\x8dnoprevozno divizijo.'